อายุ60แล้ว ยังมีสิวมาตลอด บริเวณหน้าผาก ขึ้นมากแบบผด มีทั้ง สิวหัวดำ สิวอะไรอีกก้ำม่ทราบ และ บริเวณข้างจมูกทั้งสองข้าง ทั้งสิวเสี้ยนที่จมูก สิวหัวขาว อุดตัน รวมทั้งฝ้า และ รอยดำ จากสิวอีก น่าเกลียดมาก
สวัสดีค่ะ สาเหตุของการเกิดสิว คือ รูขุมขนที่บริเวณผิวหนังถูกอุดตันจากการที่ร่างกายผลิตน้ำมันที่ชั้นผิวหนังมากเกินไป เซลล์ผิวหนังที่ตายแล้วไปอุดตันรูขุมขน และการติดเชื้อแบคทีเรียบริเวณผิวหนังหากสารที่อุดตันถูกชั้นผิวหนังชั้นนอกสุดปิดกั้นจะกลายเป็นสิวหัวขาว แต่หากสารที่อุดตันสามารถออกมาสู่ผิวหนังชั้นนอก สารไขมันที่สัมผัสกับอากาศจะเปลี่ยนเป็นสีดำ กลายเป็นสิวหัวดำส่วนสิวที่เกิดจากเชื้อแบคทีเรีย ได้แก่ สิวตุ่ม สิวหัวหนอง สิวก้อนลึก และสิวซีสต์ การอุดตันของสิวจะเกิดจากแบคทีเรียที่อาศัยอยู่บนผิวหนังได้เจือปนเข้าไปในรูขุมขนจนทำให้เกิดการติดเชื้อ ทำให้เกิดการอักเสบในรูปของสิวที่เป็นหนองอุดตันส่วนปัจจัยอื่น ๆ ที่อาจส่งผลกระทบต่อการเกิดสิวได้ คือ การเปลี่ยนแปลงของระดับฮอร์โมนเทสโทสเตอโรนและแอนโดรเจน อาจทำให้เนื้อเยื่อใต้ผิวหนังบริเวณรูขุมขนหนาขึ้น ทำให้เพิิ่มการอุดตันของสารไขมันจนทำให้เกิดสิวนอกจากนี้ ยังมีปัจจัยอื่น ๆ ที่ควรเลี่ยง เพราะเสี่ยงต่อการเกิดสิว หรือทำให้สิวอักเสบเพิ่มมากขึ้น เช่น การใช้เครื่องสำอางบางชนิดที่อาจทำให้หน้ามัน การใช้ยากลุ่มสเตียรอยด์ ประวัติครอบครัว เป็นต้นเนื่องจากคนสูงอายุจะมีฮอร์โมนเพศค่อนข้างต่ำ จึงเกิดสิวได้น้อย ดังนั้นหากมีอาการมากหรือเป็นเรื้อรัง แนะนำให้ไปพบแพทย์เพื่อตรวจเพิ่มเติม ว่ามีปัจจัยอื่นแฝงหรือไม่ค่ะอ่านเพิ่มสิว